





XXII. évfolyam 1. szám - 2022. március 28.

**A Móra Ferenc Közművelődési Egyesület**

 2021. évi munkájáról

**Kállainé Vereb Mária ügyvezető elnök beszámolója**

**Január eleje**

**Magyari Bélá**ról nevezte el az önkormányzat – Ördög Istvánné tagunk kezdeményezésére – a Horváth Zoltán és a Dózsa György utca sarkán lévő sportparkot.

**Január 12.**

Részt vettünk és koszorúztunk a **doni áttörés 77. évfordulója** emlékére az Öreglaktanyánál tartott koszorúzáson.

***Január 22.***

***Himnusz-mondó verseny*** *a város középiskolás tanulói részvételével a magyar kultúra napja alkalmából. A felhívást előkészítettük, de a vírushelyzet miatt nem hirdettük meg.*

***Február 5.***

***Móra-felolvasó*** *délután a Móra Ferenc Közművelődési Egyesület, a Nyugdíjas Klubok és a Móra Ferenc Társaság tagjainak részvételével. A vírushelyzet miatt nem hirdettük meg.*

**Február 9.**

***Móra-felolvasó délelőtt*** *általános iskolák tanulói részvételével a Hattyúházban. A vírushelyzet miatt nem hirdettük meg.* **Megszerveztük helyette, hogy az iskolák tanulói virágot hozzanak a Móra téri Móra-szoborhoz. Megemlékezést tartott Kapus Béláné elnök.**

**Március 31.**

Elkészült a Móra-séta kiadvány NEA pályázati forrásból.

**Április 17.**

A Tavaszi virágünnep keretében a városi önkormányzattal közösen **meghirdettük a XI. Virágos mozgalmat**. Árusítottuk kiadványainkat**.**

**Április 21.**

**Alsótemetői megemlékezést** tartottunk Haubner Károly (Seres Antalné), dr. Mezősi Károly (Laczkóné dr. Szabó Klára) és Blandina nővér (Kállainé Vereb Mária) díszpolgárainkról. A megjelenteket Kapus Béláné köszöntötte.

**Április 27.**

**Solti Károlyra** **emlékeztünk szülőházánál.** Közreműködött Kiss Ákos Jenő dalénekes. Megemlékezést tartott Kapus Béláné elnök.

**Április vége**

**Rajzpályázatot írtunk ki** alsó tagozatos diákoknak Móra-mesék, felső tagozatosoknak Falu Tamás versei alapján.

**Június 1-30.**

Civil segítséget nyújtottak egyesületünk tagjai a könyvtárnak. A védettségi igazolvánnyal rendelkező Beleczné Juhász Mária, Garai Istvánné, Gémes Istvánné, Kisné Juhász Ilona, Lőrincz Istvánné, Mrázné Rádi Mária, Nemes Istvánné, Seres Antalné, Seres Dezsőné tagunk 42 kisdiákot kísért a gyermekkönyvtárba. Szervező: Kállainé Vereb Mária.

**Június 11.**

Megtartottuk évi rendes közgyűlésünket, elfogadtuk a 2020. évi beszámolót, a 2021. évi tervet, költségvetést és közhasznúsági jelentést.

**Július 5.**

Debrecenben, az Országos Honismereti Akadémia keretében Kállainé Vereb Mária átvette a Honismereti Szövetség emlékérméjét és emléklapját a Bács-Kiskun megyei Honismereti Egyesület felterjesztésére.

**Július 8.**

AKiskun Múzeum Baráti Köre és egyesületünk szervezésében **Lakitelekre kirándultunk**. Tagjaink részéről 34 fő vett részt a kiránduláson. A szervezésben részt vett Kállainé Vereb Mária.

**Július 19.**

**Koszorúztunk a Móra-szobornál**: Kapus Béláné,
dr. Luchmann Zsuzsanna és Seres Antalné.

**Július 30.**

**Koszorúztunk a Petőfi-szobornál**:
Fekete Beatrix, Garai Istvánné és Mayer Lászlóné.

**Augusztus 19-22.**

A **Félegyházi Expon kiadványainkat**, szórólapjainkat **árusítottuk**. A pavilon berendezését Fekete Beatrix, Kállainé Vereb Mária, Kapus Béláné vállalták, akik a megnyitón is részt vettek. A kiadványok árusítását, a gyermekek foglalkoztatását Beleczné Juhász Mária, Fekete Beatrix, Kállainé Vereb Mária, Kapus Béláné, Kisné Juhász Ilona, Körmöndi Pálné, Lőrincz Istvánné, dr. Luchmann Zsuzsanna, Nemes Istvánné, Pallagi Ferencné, Seres Antalné látták el. A szállítást Sárdi Tibor és Fekete Beatrix vállalta.

**Szeptember 2.**

**Dr. Tarjányi József** Oriskó Norbert Petőfi kötete kapcsán beszélgetett a szerzővel, majd Koltón mutatták be a könyvet.

**Szeptember 10.**

A Tourinform Irodánál kínálta Kállainé Vereb Mária és Fekete Beatrix a Móra-udvar programjait, a koszorúzási ünnepség meghívóját és kiadványajánlónkat.

**Szeptember 11.**

A XXII. Libafesztivál keretében, a **Móra-udvar programjaiban** is **részt vett egyesületünk**: Kapus Béláné, Kállainé Vereb Mária és Fekete Beatrix a gyermekeknek kínált programokat a *Csorbóka könyv- és mézeskalács kereskedés*ben.

**Szeptember 18.**

XI. Virágos Félegyházáért verseny díjkiosztó ünnepsége. Programszervező: Kállainé Vereb Mária.

**Szeptember 22.**

**A Felsőtemetőben emlékeztünk jeles személyiségekre.** Holló Lászlóról Mayer Lászlóné, dr. Pásztor Ferencről Mrázné Rádi Mária, dr. Porst Kálmánról Kapus Béláné beszélt. A megjelenteket Kállainé Vereb Mária köszöntötte.

**Szeptember 25.**

Kecskeméten ünnepélyes keretek között adták át az Országos Honismereti Szövetség Támogatói emléklapját Kapus Béláné elnökünknek.

**Szeptember 26**.

Kállainé Vereb Mária, mint az értéktár bizottság tagja Fekete Beatrix elnökhelyettessel részt vett a pálmonostori Szent Mihály-napi értéktárnapon, ahol az egyesület kiadványait mutatták be.

**Szeptember 30.**

A Félegyházáról indultak könyvtári beszélgetéssorozat keretében **dr. Tarjányi József** tagunk dr. Tóth Ákossal beszélgetett.

**Október 9.**

Rajzpályázatok (Móra, Falu Tamás) eredményhirdetése, kiállítás-megnyitója. A zsűri elnöke Rácz Lászlóné, tagjai Rosta Ferenc és Rádi András, a szervező Kállainé Vereb Mária volt.

**Október 16.**

Őszi virágvásár keretében egyesületünk kiadványait árusította Fekete Beatrix, Garai Istvánné, Kállainé Vereb Mária, Kapus Béláné.

**Október 19.**

Részt vettünk **Szűts Tamás** *„A Napút festő, Csontváry”* című előadásán a könyvtárban.

**Október 22.**

**10 éve hunyt el** **Tarjányi Ágoston** pedagógus,

56-os elítélt. Emléktábla-avatás a könyvtárban.

Szervező: Kapus Béláné.

**November 4.**

**Múltidéző Fekete János helytörténeti írásaival (1988-2000)** c. könyv bemutatója a Hattyúházban. Közreműködtek az irodalmi szekció tagjai: dr. Luchmann Zsuzsanna, Fekete Beatrix, Mayer Lászlóné, Mayer László, Tóth Istvánné, Kisné Juhász Ilona és Seres Judit. Szervező: Kapus Béláné.

**November 10.**

**Falu Tamás** költő születésének 140. évfordulója alkalmából a szülőháznál Kőháziné Kovács Mária emlékezett a költőre.

**December 31.**

Koszorúztunk a városi Petőfi-ünnepségen: Balázs Józsefné, Kállainé Vereb Mária, Mrázné Rádi Mária.

**Sikeres pályázat**nak köszönhetően a Városi Civil Alap keretéből másfél millió forint támogatással **megújul szervezetünk kommunikációja, arculata**. Egyebek mellett korszerű honlap, facebook oldal, strandzászló, roll-up segít majd abban, hogy népszerűsítsük, „láttassuk” egyesületünket, tevékenységünket.

**Akikre büszkék vagyunk**

Az augusztus 19-i városi ünnepségen

**Petőfi emlékérem kitüntetésben részesült** felterjesztésünkre tiszteletbeli tagunk,
**Ambrus Lajos** korondi író, költő, szerkesztő.

**Kis László** Kiskunfélegyháza Város **Művészeti Tevékenységéért** kapott díjat,

**Ördögh Istvánné** tagunk Kiskunfélegyháza Város **elismerő oklevel**ét vehette át.

Szeretettel gratulálunk tagtársainknak!

**A választmány 2021. évi munkájáról**

**Seres Antalné választmányi titkár beszámolója**

A választmány az egyesület belső képviseleti szerve, munkáját az Alapszabályzat 17. pontja alapján végzi. A közgyűlésnek tartozik beszámolási kötelezettséggel. A 2021-es évben is hatékonyan tevékenykedett az egyesületünk. A választmány 13 fővel dolgozik. 2021-ben **négy** alkalommal ülésezett, melyen áttekintette és értékelte az eltelt időszakban megvalósított egyesületi programokat és megtervezte az elkövetkező időszak tennivalóit.

Fájdalmas búcsút vettünk 3 tagunktól, akik az elmúlt évben hunytak el. Luczó József (április) Nyéki Istvánné (szeptember) és Szigeti Ferencné (november).

**Taglétszámunk:** 2020. december 31-én 121 fő volt. **2021-ben** belépő nem volt, 3 fő elhunyt és 1 fő törlésére került sor. Taglétszámunk a következőképpen alakult: alapító tag 13 fő, tiszteletbeli tag 9 fő, rendes tag 94 fő, össz.: **116 fő.**

**A tagsággal való kapcsolattartás** fontos eszköze a **Hírlevél**, melyet 2021-ben 2 alkalommal jelentettünk meg. Szinte minden szervezett eseményre meghívót készítettünk és küldtünk ki. A Hírlevél két részre osztja a programokat: Megvalósult programokra és koronavírus miatt elmaradt programokra. Sajnos a bevételeinkből is kiesnek a koronavírus helyzet miatt ki nem osztott pályázati összegek.

Plakátokon, valamint a helyi médiában adtunk hírt a tervezett programjainkról. A kapcsolattartásban egyre inkább az e-mailen történő értesítést helyezzük előtérbe. A **www.morafke.hu honlapunk 2020 decemberétől nem látogatható, megújítását pályázati forrásból valósítjuk meg, ami jelenleg folyamatban van.**

Rendszeresen részt vettünk a kulturális intézmények rendezvényein, alkalmanként a Bács-Kiskun Megyei Honismereti Egyesület programjain.

**A tagság javaslataival állítottuk össze 2022-es programtervünket.**

Az elmúlt évben is tevékenyen dolgozott az **Irodalmi szekció** Kapus Béláné elnökünk vezetésével. Az irodalmi szekció nagyszabású terve között szerepelt és **november 4-én került sor a helytörténeti kiadvány bemutatására, amely Fekete János helytörténész Félegyházi Közlönyben megjelent írásait foglalja magában, a címe: Honismereti Mozaik.** A közel 300 írás 1988 és 2000 között jelent meg.

Új feladatként jelentkezett az év folyamán a **Kiskun Expon** és a **Móra-udvar**ban való részvételünk, amelyet sikeresen oldottunk meg.

Köszönöm a Választmány nevében tagságunknak, támogatóinknak mindazt a segítséget, amivel hozzájárultak ahhoz, hogy 2021-es terveinket – a kialakult körülményekhez képest - eredményesen valósíthattuk meg, kérem a jövőben is szíves támogatásukat és aktív részvételüket.

**2021. évi egyesület gazdálkodásáról**

**Balázs Józsefné gazdasági felelős beszámolója**

 **Nyitópénzkészlet 4.489.170-**

Bevétel 2.077.407-

Kiadás 2.094.190-

**Záró pénzkészlet 4.472.387.-**

**Bevételek:**

Tagdíjak 159.500.-

Kiadványokból 175.710.-

NAV 1% -ból 126.694.-

Támogatás 1.615.500.-

Kamat 3.-

**Összesen: 2.077.407.-**

**Kiadások:**

Koszorúk, sírcsokrok 48.190.-

Irodaszer,posta ktg. 103.810.-

Nyomda és egyéb ktg. 1.608.969.-

Anyag jellegű kiadás 154.047.-

Ügyviteli szolgáltatás 150.000.-

Bank.ktg. 29.174.-

 **Összesen: 2.094.190.-**

**Az Ellenőrző Bizottság 2021. évi üléseiről**

 **Nemes Istvánné bizottsági elnök beszámolója**

Ez évben is kettő alkalommal ülésezett az Ellenőrző Bizottság. Első alkalom **december 15**-re esett, amikor a június 11-én megtartott közgyűlés szabályos lebonyolítását ellenőriztük. Az előírás szempontjait figyelembe véve  vettük sorra a szabályokat és megállapítottuk, hogy annak maradéktalanul megfelelt.

Második alkalom **december 29**-én történt, ekkor a tagdíj fizetés került napirendre.

Megállapítottuk, hogy néhány esettől eltekintve beérkeztek az összegek.

**A Móra Ferenc Közművelődési Egyesület 2022. évi tervei az egyesületi tagság ajánlásaival**

**Január 12.**Részt vettünk és koszorúztunk a **Doni megemlékezés**en**.**

**Január 20.**

A magyar kultúra napjaalkalmából **Himnusz-mondó** versenyt tartottunk középiskolásoknak.

**Február 8.**

**4 órás felolvasódélelőttöt szerveztünk** a városi könyvtárral közösen **Móra Ferenc műveiből** általános iskolásoknak**.**

**Február 8.**

Részt vettünk és koszorúztunk **Móra Ferenc Daru utcai szobrá**nál, valamint a Móra téri Móra-szobornál, emlékezést tartott Kapus Béláné.

**Február 9.**

**Móra felolvasódélutánt tartottunk a** Közművelődési Egyesület, a Móra Társaság és a nyugdíjas klubok tagjaival a Hattyúházban. **(Móra Ferenc: Dióbél királyfi).**

**Február 15.**

A **Petőfi-emlékév** jegyében meghirdettük a **Mi Petőfink** című Bács-Kiskun megyei **Petőfi-emlékhelyek diákcsoportjainak találkozójá**t.

**Március 7.**

Koszorúztunk **Holló László születésének 135. évfordulójá**nPetőfi téri mellszobránál, részt vettünk a Kiskun Múzeum programján.

**Március 23.**

A Petőfi-emlékévben **Töltsünk el egy órát** **Petőfi kutatóink „társaságában” -** az Ótemplomkertben lévő domborműveiknél emlékeztünk **Szirák Ferenc** halálának 80., **dr.** **Szerelemhegyi Károly** születésének 160., **Szalay Gyula** halálának 85. és **dr. Mezősi Károly** születésének 115. évfordulójára. Jeles Petőfi-kutatóinkat méltatták: Kállainé Vereb Mária, Kőfalviné Ónodi Márta, Laczkóné dr. Szabó Klára, Mayer Lászlóné. A sétát vezette: Kapus Béláné.

**Április 8. A Móra Ferenc Közművelődési Egyesület évi rendes közgyűlése a könyvtárban.**

**Április 11.**

**A költészet napja alkalmából egész napos Petőfi-versfelolvasás** a városi könyvtárral közösen.

**Április 11.**

A Petőfi-emlékévben a városi könyvtárral közösen **Petőfi-vers illusztrációs pályázat meghirdetése** a város és a Petőfiszállási Petőfi Ált. Iskola alsó tagozatos diákjai számára.

**Április 27.**

Szülőházánál **Solti Károlyra** emlékezik Kapus Béláné elnök.

**Május 7.**

**A Tavaszi virágünnep** programjában **közzétesszük a XII. Virágos Félegyházáért városszépítő felhívásunkat.**

**Május 19.**

A városalapítók hete jegyében *A székely és a jászkun szabadság. A népi jogélet helyi törvényei* címmel előadást tart **Bánkiné dr. Molnár Erzsébet,** az MTA doktora.

**Május 27.**

**Móra István** halálának 65. évfordulóján koszorúzás a Deák Ferenc utcában elhelyezett emléktáblájánál.

**Május 28**.

Részvétel Keviben, Móra István egykori lakhelyén, a Móra István Művelődési Egyesület rendezvényén.

**Július 19.**

Részvétel a **Móra Ferenc Művelődési Központban a Móra-mellszobor avató ünnepségén.**

**Július 23.**

Részt veszünk és gyermekeknek kínálunk programot a „Petőfi-futam” rendezvényen.

**Július 31.**

**Petőfi Sándor halálának 173. évfordulóján koszorúzás a Petőfi szobornál.**

**Szeptember 10.** A XXIII. Libafesztivál keretében részvétel a **Móra-udvar programjában.**

**Szeptember 17.** A **XII.** **Virágos Félegyházáért** felhívás eredményhirdetése a Hattyúházban.

**Október 8.** Az alsó tagozatosok részére meghirdetett **Petőfi rajzpályázat** eredményhirdetése a városi könyvtárban.

**Október 15.**

Részvétel az Őszi virágvásáron.

**Október 28.**

A Petőfi-emlékévben emlékezzünk: 100 évvel ezelőtt leplezték le **Köllő Miklós Petőfi téren álló Petőfi-szobrát**, és 155 éve nevezték el Reményi Ede javaslatára az Ótemplom melletti piacteret Petőfi térnek. Megemlékezés és koszorúzás az évforduló alkalmából.

**November 12.**

Megrendezzük a ***MI Petőfink* című Petőfi nevét viselő Bács-Kiskun megyei iskolák diáktalálkozóját**. Határon túli vendégeink lesznek: Koltó és Segesvár. Helyszín: városháza.

**November 25. Tisztújító közgyűlés a könyvtárban.**

**December vége: 10 éve hunyt el Ficsór József polgármester.** A várossal közösen megemlékezés a Felsőtemetőben.

**December 31. Koszorúzás a Petőfi Emlékháznál.**

**Egyéb tevékenységek**

- Az egyesület **Irodalmi szekció**ja Kapus Béláné vezetésével dolgozik.

-Pályázati forrásból megújul **egyesületünk honlapja.** Az arculat, menüpontok, tartalom megtervezését, egyeztetését a szakemberekkel Kapus Béláné, Kállainé Vereb Mária és Fekete Beatrix végzik.

-A **Mi Petőfink** című diáktalálkozó felhívásának szövegét Kapus Béláné, dr. Luchmann Zsuzsanna  és Kállainé Vereb Mária írták meg és küldték el megyénk Petőfi-nevet viselő iskoláinak, ill. Koltóra és Segesvárra.

**Költségtervezet a 2022. évi programokhoz**

**Várható bevételi források ezer Ft-ban:**

Tagdíjak                               150E

NAV 1% 50E

Pályázat  950 E

Kiadvány értékesítés           100E

2021. évi meglévő             4.472E

**ÖSSZESEN:               5.722E**

**Várható kiadások:**

Irodaszer, nyomtatvány         100E

Nyomdaköltség                    1200E

Koszorú, virág                       50E

Ügyviteli szolg.                150E

Anyag jellegű kiadás 100E

Bankköltség                           30E

Honlapfejlesztés  1500E

Tartalék                             2.592E

 **ÖSSZESEN:             5.722E**

**FELHÍVÁS TAGJAINKHOZ!**

Kérjük, hogy t**agdíját** szíveskedjen **rendezni** a közgyűlésen, ill. **legkésőbb az első negyedévben. Az 1500.- Ft-os összeget befizetheti az egyesület számlájára (11732071-21002571), vagy személyesen a könyvtárban.**

**Támogassa adója 1 %-ával egyesületünket! Adószám: 19039248-1-03.**

**Kézirat gyanánt.
Kiadja: a Móra Ferenc Közművelődési Egyesület Kiskunfélegyháza, Szent János tér 9.**

**Összeállította: Fekete Beatrix elnökhelyettes**

**Lektorálta: Kapus Béláné elnök**

**Felelős kiadó: Kállainé Vereb Mária ügyvezető elnök**

**Készült 100** **példányban** **a NEAO-KP-1-2022/2-000395 sz. pályázat támogatásával a Patyi Papírbolt sokszorosítóján**